MOONG กำหนดวันจองซื้อ-ชำระค่าหุ้นเพิ่มทุน 22-26 มิ.ย.นี้
MOONG กำหนดวันจองซื้อ-ชำระค่าหุ้นเพิ่มทุน 22-26 มิ.ย.นี้และกำหนดวันที่ออกใบสำคัญแสดงสิทธิ ครั้งที่ 1 (MOONG-W1) ในวันที่ 2 มิ.ย.
29 พ.ค. 2558

บริษัท มุ่งพัฒนา อินเตอร์แนชชั่นแนล จำกัด (มหาชน) หรือ MOONG ระบุว่า บริษัทได้กำหนดระยะเวลาจองซื้อและชำระเงินค่าหุ้นเพิ่มทุนจำนวน 24 ล้านหุ้น ที่เสนอขายให้กับผู้ถือหุ้นเดิมในวันที่ 22-26 มิ.ย.นี้ และกำหนดวันที่ออกใบสำคัญแสดงสิทธิ ครั้งที่ 1 (MOONG-W1) ในวันที่ 2 มิ.ย.
ทั้งนี้ การกำหนดวันดังกล่าวสืบเนื่องจากที่ประชุมสามัญผู้ถือหุ้นประจำปี 2558 ของ MOONG อนุมัติการเพิ่มทุนจดทะเบียนจำนวน 24 ล้านบาท โดยออกหุ้นเพิ่มทุน 24 ล้านหุ้น พาร์หุ้นละ 1 บาท เพื่อจัดสรรและเสนอขายให้แก่ผู้ถือหุ้นเดิมของบริษัท (Right Offering) ในอัตราส่วน 5 หุ้นสามัญเดิมต่อ 1 หุ้นสามัญใหม่ ในราคาเสนอขายหุ้นละ 1.00 บาท 
รวมทั้งอนุมัติการออกและเสนอขายใบสำคัญแสดงสิทธิที่จะซื้อหุ้นสามัญ MOONG-W1 จำนวนไม่เกิน 24 ล้านหน่วย ให้แก่ผู้ถือหุ้นเดิมตามสัดส่วนการถือหุ้น โดยไม่คิดมูลค่าในอัตราส่วน 5 หุ้นสามัญเดิมต่อ 1 หน่วยใบสำคัญแสดงสิทธิ ครั้งที่ 1 และกำหนดราคาการใช้สิทธิเท่ากับ 1.00 บาทต่อหุ้น